අධිකරණයට අපහාස කළ බවට චෝදනා කරමින් රජයේ වෛද්‍ය නිලධාරීන්ගේ සංගමයේ සභාපති විශේෂඥ වෛද්‍ය අනුරුද්ධ පාදෙණියට එරෙහිව ඉදිරිපත් කර තිබෙන පැමිණිල්ල පිළිබද වැඩිදුර විභාගය නොවැම්බර් මස 8 වැනි දා දක්වා කල් තැබීමට අභියාචනාධිකරණය නියම කළා.අභියාචනාධිකරණය මඟින් ප්‍රකාශිත සයිටම් නඩු තීන්දුව විවේචනය කරමින් කොළඹ පැවති මහජන රැස්වීමක දී අදහස් දැක්වීම තුළින් අනුරුද්ධ පාදෙණිය අධිකරණයට අපහාසයක් සිදු කර ඇති බවට චෝදනා කරමිනුයි මෙම නඩුව ගොනු කර තිබුණේ.කොරෝනා වසංගත තත්ත්වය හේතුවෙන් එය දිගින් දිගටම කල් දැමුණු අතර, පසුව ඊයේ යළි නඩුව කැද වූ අවස්ථාවේ දී වැඩිදුර විභාගය නොවැම්බර් මස 8 වැනි දා දක්වා කල් දැමීමට අධිකරණය තීරණය කළා.